ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind  stabilirea destinației materialului lemnos confiscat aparținând comunei Valea Ierii precum și a modalității de acordare a lemnului de foc către populație

Consiliul Local al comunei Valea Ierii întrunit în şedinţa extraordinară din data de 19 noiembrie 2020,

văzând referatul nr.3382 din 13.11.2020 întocmit de primarul comunei Valea Ierii precum și raportul nr.3383 din 13.11.2020,

luând cunoștință de situația nr.2199/2.11.2020 a Ocolului Silvic Muntele Mare SRL cu confiscările de material lemnos,

ținând cont de prevederile H.G.nr.715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările ulterioare,

în baza prevederilor Legii nr.46/2008, cu modificările ulterioare şi ale art.129, alin.2 lit.c) din O.U.G.nr.57/2019, cu modificările şi completările ulterioare,

în temeiul art.196, alin.1, lit.a) din O.U.G.nr.57/2019, privind Codul administrativ, cu modificările şi completările ulterioare,

H O T Ă R Ă Ş T E :

Art.1. Cantitatea de 48 mc lemn confiscat conform situației transmise de către Ocolul Silvic Muntele Mare SRL se aprobă să fie repartizată Primăriei comunei Valea Ierii pentru a fi utilizată ca lemn de foc.

Art.2.(1) Se aprobă cantitatea de 3 mc lemn de foc esență fag pentru fiecare număr de casă, care să fie acordată în ordinea depunerii cererilor.

(2) În cazul în care la un număr de casă locuiesc mai multe familii care trăiesc și se gospodăresc separat, cantitatea de 3 mc se acordă fiecărei familii de la acel număr de casă.

Art.3. Cu ducerea la îndeplinire a prezentei hotărâri se încredinţează primarul comunei Valea Ierii.

Președinte de ședință, Contrasemnează :

Vasile Pețan Secretar general al comunei,

Nelia-Crenguța Mariș

**Nr.45 din 19.11.2020**

*Prezenta hotărâre a fost adoptată cu respectarea prevederilor legale privind majoritatea de voturi, astfel:8 voturi “pentru” și \_1\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*